દરેક શહેરમાં ચાર રસ્તા પર ઓફિસના સમયે ટ્રાફિકની સમસ્યાઓ વધુ ઊભી થાય છે, ત્યારે ઓફિસના સમયમાં સરકાર અને યુનિયનના સહયોગથી થોડો બદલાવ કરવો જોઈએ. જેમકે, કેન્દ્ર સરકાર હસ્તકની ઓફિસનો સમય સવારે ૧૦ વાગ્યાનો તો રાજ્ય સરકારની ઓફિસોનો સમય ૧૧ વાગ્યાનો. જેથી એક સાથે ખૂલતી ઓફિસના કારણે થતો ટ્રાફિક જામ હળવો થશે. આ રીતે બેન્કો અને સહકારી સંસ્થાઓના સમયમાં પણ અનુકૂળતાભર્યો બદલાવ લાવી શકાય. બીજો પ્રયોગ એ કરી શકાય કે, શહેરના કેટલાક ચાર રસ્તા પરના ટ્રાફિક નિયમન માટે ખાનગી કંપની કે એન.જી.ઓ. ને ભાડે આપી શકાય. આમ કરવાથી ઓછી પોલીસની જરૂર પડશે, ખર્ચ ઘટશે, સાથે ભાડાની આવક થશે. ટ્રાફિકના નિયમોનું પાલન થશે પોલીસે કરવા જેવો એક વધુ પ્રયોગ. પોલીસ કોઈપણ વ્યક્તિ સાથે વાત કરે ત્યારે ‘સર કે સાહેબ ‘ કહીને જ વાત કરે. પોલીસ માન આપશે તો સામેથી પણ માન મળશે જ.